אל מלא רחמים
אל מלא רחמים,; אלמלא האל מלא רחמים; היו הרחמים בעולם ולא רק בו.; אני, שקטפתי פרחים בהר; והסתכלתי אל כל העמקים,; אני, שהבאתי גוויות מן הגבעות,; יודע לספר שהעולם ריק מרחמים.; אני שהייתי מלך המלח ליד הים,; שעמדתי בלי החלטה מול חלוני,; שספרתי צעדי מלאכים,; שלבי הרים משקלות כאב; בתחרויות הנוראות.; אני שמשתמש רק בחלק קטן; מן המילים במלון.; אני, שמוכרח לפתור חידות בעל כורחי,; יודע כי אלמלא האל מלא רחמים; היו הרחמים בעולם; ולא רק בו.; 